Skandinavisk UFO Information 

Danmarks UFO Forening 

UFO-Mail nr. 98 9. maj 2008 



UFO-Nyt nr. 2, 2008 , er netop udkommet og på vej 
til alle abonnenter. 


Vi bringer her et par smagsprøver fra UFO-Nyt. 

Nærkontakt for 30 år 

siden 


Hvor meget har science fiction-film gennem tiderne påvirket 
troen på besøg fra andre verdener? Antallet af ufo-oplevelser? 
Indholdet af rapporterne? Disse spørgsmål er ofte blevet 
diskuteret - senest her i UFO-Mail nr. 87 under 
overskriften »Hvor stærk er CE3K-effekten?«. I anledning af 30- 
året for den amerikanske premiere på Steven Spielbergs »Close 
Encounters of the Third Kind« har International UFO Reporter, 
som udgives af Center for UFO Studies (CUFOS), bragt en 
længere artikel om filmens tilblivelse, historie og betydning. Vi 
len giver her et udd rag om f ilmens betydning for ufo-interessen. 

På trods af forudsigelser fra skeptisk side 
(bl.a. Martin Gardner i »New York Review of 
Books«, 26. januar 1978) om, at filmen ville 
udløse en sand bølge af observationer efter 
premieren, steg ufo-aktiviteten ikke, selv 
om interessen voksede. CUFOS kunne 
notere sig, at folk indsendte rapporter om observationer, som havde fundet 
sted år før filmens premiere, men ikke nye observationer (IUR, februar 1978, 
s. 8). Spielberg gik med til at sende CUFOS' observationsskema med filmen ud 
til udvalgte biografer, og det var nok den medvirkende årsag til, at de gamle 
rapporter dukkede op. CUFOS' sekretær Estelle Postol fortalte i Daily (III.) 
Dispatch Moline den 7. januar 1978, at Centeret modtog 10-15 rapporter 
dagligt, sammenlignet med 3-5 før filmens premiere. 

„Det, filmen gjorde , var at sætte emnet i et noget bedre lys", tilføjede hun. 
Samtidig blev Det Hvide Hus oversvømmet med ufo-breve som et direkte 
resultat af filmen og på grund af præsident Carters kampagne året før, hvor 
han havde lovet at frigive klassificerede ufo-informationer (Time, 12. december 
1977). 





Fhv. astronom og tidligere videnskabelig konsulent for Project Blue 
Book, J. Allen Hynek, havde en 8 sekunder lang optræden i »Nærkontakt 
af Tredie Grad«. To timer, 2 min. og 57 sek. inde i filmen (af den 137 
minutter lange »Collector's Edition«) træder han frem blandt tilskuerne, 
hvor det store rumskib er landet og netop har „frigivet" besætningen på 
Flight 19-flypatruljen. Hynek stryger sig over skægget og putter piben i 
munden. Faktisk en pudsig scene, da Hynek over for Spielberg tidligere 
havde taget afstand fra Spielbergs sammenkobling mellem ufoer og 
Flight 19-flypatruljens mystiske forsvinden i Bermuda-Trekanten. 

Jerome Clark skriver i leksikonnet »UFO Encyclopedia« (Omnigraphics, 2. udg. 
1998): 

„I de seneste år, hvor rapporter om bortførelser har indtaget en fremtrædende 
rolle i ufo-fænomenet, vil skeptikere og benægtere hævde, at de storhovede 
væsner og tynde, grå aliens i filmen var ansvarlige for det, som de 
letpåvirkelige vidner mente, de så. Folklorist Thomas E. Bullard, forfatter til 
adskillige videnskabelige monografier om bortførelsesfænomenet ,afprøvede' 
denne hypotese. Han skrev: ,Hvis filmen »Nærkontakt af Tredie Grad« 
har så stor indflydelse > som skeptikerne påstår, bør 
bortførelsesrapporter fra før filmens premiere i oktober [!] 1977 
fremvise en større variation i typerne af aliens, mens senere rapporter 
bør være mere ensartede og afspejle de aliens, man ser i filmen. 

I 1994 undersøgte Bullard 104 bortførelsesrapporter (38 fra før filmens 
premiere, og 65 indberettet lige efter). Han konkluderede: 


„Materialet frikender Steven Spielberg med hensyn 
til at have skabt en standard-humanoid. Disse 
skabninger har eksisteret > lige fra 

bortførelsesfænomenet tog sin begyndelse, og 
påstande om, at »Nærkontakt af Tredie Grad« har 
plantet denne forestilling, har simpelthen intet med 
fakta at gøre. En anden sandhed er, at 
standardhumanoider ikke dukkede op som en følge 
af filmen. De var der allerede... 

Standardhumanoider er [desuden] ikke og har aldrig 
været den eneste slags væsener, som de bortførte 
har fortalt om. Monstre, mennesker og eksotiske 
typer udgjorde omkring 20% før »Nærkontakt af 
Tredie Grad«, og denne andel har været mere eller 
mindre konstant lige siden ." 

Maske er Spielbergs mest betydningsfulde præstation med »Nærkontakt af 
Tredie Grad« at portrættere aliens som stærke og alligevel venlige, til forskel 
fra 1950'ernes film og deres insektøjede væsener, der havde til hensigt at 
erobre planeten. Som Lester D. Friedman skriver i »Citizen Spielberg« 
(University of Illinois Press, 2006): 

„Nærkontakt af Tredie Grad repræsenterer en mere progressiv, tolerant og 
endda kosmopolitisk vision af universet, end langt de fleste science fiction-film 
gør." 

Kilde: 

International UFO Reporter, årg. 31, nr. 3 

Oversættelse og bearbejdelse: 

-for & kmh 



Foo-fightere i nyt lys 

Af Hans Schjørmann 

Begrebet foo-fightere dukker op mange steder i ufo-litteraturen 
og er en fast bestanddel i enhver historisk fremstilling. Det synes 
dog at være et uklart og udflydende begreb. Det beskrives 
sjældent nærmere, end som et noget, der er observeret under 
luftkrigen under Anden Verdenskrig. Et noget, der kunne antage 
sære og vidt forskellige former og kun var dokumenteret ved 
uklare fotos, der viste alt og intet. Dette var også min 
indfaldsvinkel, indtil jeg faldt over følgende, nyligt udkomne bog: 
James Hayward: »2. Verdenskrigs myter og legender«. 

Det er dog ikke over mange sider, at denne bog omhandler foo-fightere 
direkte. Men hele bogen behandler begrebets substans: Den mytedannelse og 
det massehysteri, som under en verdenskrig får mennesker til at fravælge 
almindelig omtanke og fylde tomrummet med myter, rygter og vandrehistorier. 
Allerede under krigen blev disse foo-fightere hurtigt forklaret med ting som: 
Sankt Elmsild, kamptræthed og hallucinationer. Hvis disse forklaringer kan 
forekomme søgte, bekræftes de af selve rapporterne. 















En typisk foo-fighter kunne være et mystisk „flyvende lys", der fulgte et fly 
over vingespidsen en lang strækning for så at forsvinde i den blå luft. 

Med hensyn til begreber som „kamptræthed" og „hallucinationer" kan det lyde 
letkøbt, men fakta var, at på dette tidspunkt var piloter yderst sjældent 
erfarne, endsige rutinerede. Faktisk blev manges første togt også det sidste. 
Ikke sjældent var piloterne pumpet op med stimulanser, fx amfetamin der 
beviseligt fremkalder hallucinationer. 

Myten overlevede således ikke sin samtid, men den skulle blive genfødt: Foo- 
fightere fik omfattende omtale i bogen »Flying Saucers on the Moon«, der 
udkom i 1954. Den var skrevet af en Harold Wilkins, der tidligere havde 
skrevet bøger om sørøverskatte og havuhyrer. Myter har det med at tage til 
for hver genfødsel, og her fik den også en drejning - i retning af at disse foo- 
fightere skulle have været skiveformede. Ingen havde set en rapport om 
skiveformede foo-fightere. Men myten blev således tilpasset en ny samtid: De 
flyvende tallerkeners storhedstid. 

En væsentlig ting manglede i foo-fighternes renæssance: 
Samtidens tilbagevisning og forklaring på fænomenet blev 
ikke omtalt. Tværtimod blev fænomenet fremstillet som 
noget gådefuldt, der havde fået lov at hænge i luften. 
Yderligere blev en ny myte føjet til myten: Det britiske 
krigsministerium skulle i 1943 have indledt en undersøgelse 
af disse „fremmede flyvende genstande". Denne 
undersøgelse resulterede det følgende år i en konklusion 
fremlagt af undersøgelsens formand, general Massey. 
Konklusionen gik ud på, at disse genstande ikke var tyske. 
Faktisk lige så gådefulde for tyskerne. Igen en god historie, 
indtil et opslag i den britiske Blå Bog viser, at denne general Massey aldrig har 
eksisteret. 

Men myten er sejlivet. For nylig slog jeg foo-fightere op på Wikipedia og fandt 
emnet opsummeret således: „Til i dag er denne sag forblevet uopklaret." 

James Hayward: 2. Verdenskrigs myter og legender, Schultz Forlag 2007, 279 
sider, illustreret, kr. 249,00. Kan bestilles på www.gyldendal.dk 


JAMES HAYIVARO 

2. VERDENSKRIGS 
MYTER 06 LEGENDER 

JVt 



Lys i formation 

Af Ole Henningsen 

„Jeg kom kørende i bil på vej til arbejde, da jeg på venstre side 
så, at himlen var helt oplyst. Jeg stoppede ved en rasteplads for 
at se, hvad det var. Her stod jeg i ca. 7-8 min. og så op på 
fænomenet." 

En 57-årig mand fra Henne i Vestjylland indberettede til SUFOI en oplevelse, 
som han havde den 30. marts kl. 06.05. 

„Kom kørende på arbejde ad Strandvejen , da jeg på venstre side så , at himlen 
var helt oplyst. Jeg stoppede ved Filsø rasteplads for at se, hvad det var. Her 
stod jeg i ca. 7-8 min. og så op på fænomenet. Fænomenet bestod af 5 lys, 
som var trekantformede og så ud , som om de var af ild. De var meget store. 
Vil gætte på størrelse med et alm. parcelhus (på 300 m) pr. stk. De var 
utydelige og skiftedes til at lyse og ikke lyse , uden at der var system i det. 



Jeg kørte derfra, mens lysene stadig var der (var på arbejde). Undervejs ca. 3- 
4 km senere slog det mig, at jeg havde min mobiltelefon med. Jeg stoppede og 
kiggede tilbage og kunne se, at lyset stadig var der. Jeg prøvede at tage et par 
billeder. Der er to af dem, som er rimeligt tydelige, dog en anelse uskarpe da 
det var helt mørkt. 

Glemte lige at sige, at det mest mærkelige var, at der ingen lyd var. Selv om 





For at give et bedre indtryk af, 
hvad observatøren i 
virkeligheden så på himlen og 
fotograferede, har SUFOI's 
Fotoafdeling redigeret billedet 
og forsøgt at fjerne kameraets 
bevægelse. 


Forstørret udsnit af originaloptagelse. Det V- 
formede udseende af lysene skyldes 
utilsigtet bevægelse af kameraet under den 
automatiske, lange eksponeringstid. 



Fotoet er taget med et mobiltelefonkamera af mærket Sony Ericsson, Model- 
K530i. Billederne indeholder desværre ikke tilstrækkelige 
detaljer/informationsmængde (pga. den lille filstørrelse) til at klarlægge 
yderligere data. 

Astronomiske ting kan der ikke være tale om pga. udseendet samt Sol, Mane 
og planeters aktuelle stilling på himlen. V-formen på lysene er fremkommet 
ved bevægelse af kameraet under eksponeringen. Det redigerede foto viser 
derfor i højere grad, hvorledes lysfænomenet formentlig har taget sig ud for 
fotografen. Dette bekræftes på næste foto i serien, hvor „formen" på lysene 
også er identisk, men ikke V-formet! 

Varmluftballoner er det næppe - opsendelsestidspunktet, søndag morgen kl. 
06, taget i betragtning! Led i en militærøvelse med faldskærmsblus eller andre 
lysformer kan ikke helt udelukkes, men er ikke forsøgt bekræftet hos 
Forsvaret. 

Efter nøjere at have studeret fotografierne, må SUFOI's Fotoafdeling i første 
omgang desværre konstatere, at vi p.t. ikke kan forklare, hvad der er 
observeret og fotograferet den pågældende dag. Der er ikke andre 
observationer at sammenligne med fra pågældende tid/sted. Men kan UFO- 
Mails læsere give et bud på, hvad den 57-årige mand fra Flenne har observeret 
og fotograferet den 30. marts, hører Skandinavisk UFO Information - 
SUFOI naturligvis gerne nærmere via e-mail. 


Midtjylland, 1970'erne 

„Jeg vil hermed beskrive de ufo-observationer > som min mor og jeg gjorde i 
bl.a. 1975. Min mor var alene hjemme den januaraften i 1975, hvor hun så 
noget meget usædvanligt på himlen, dvs. 2 ufoer - et syn, hun aldrig har 
glemt. 

Vi boede i øvrigt ude på landet på det tidspunkt, med ret langt mellem 
beboelse. Så vidt jeg har erfaret, bliver en del ufo-observationer netop gjort på 
lidt øde steder. 

Vores familie holdt bladet UFO-Nyt på det tidspunkt, og min mor ringede den 
dag til bladets redaktion med et relateret spørgsmål, og der fik hun at vide, at 
der ville være megen 'aktivitet' på himlen den aften - dvs. også mulighed for at 
se såkaldte ufoer. 

Min mor gik ud i vores have for at kigge. Det var en stjerneklar aften, og hun 
havde ikke stået der ret længe, så skete der følgende: 

Den mørke himmel ligesom åbnede sig - ja, det var det, der skete - og ud af 
sprækken kom 2 ufoer lydløst flyvende, den ene lige efter den anden. 

De var aflange og havde en overbygning med inddelte ruder, og der kom ild ud 
af deres 'bagende'. De var som nævnt lydløse og fløj hurtigt hen over himlen. 
Det var ikke mørkere, end at min mor tydeligt kunne se dem og følge dem en 
tid. 

Min mor blev selvfølgelig meget overvældet over at have gjort denne 
observation, og det er noget, hun aldrig har glemt og stadig undrer sig over. 
Min mor ville aldrig fortælle noget sådant, hvis ikke alt var sandt ved 
beretningen. Jeg synes ikke, man umiddelbart kan finde en jordnær forklaring 
på denne observation. Jeg undrer mig også. 





De øvrige observationer blev gjort ca. 1973 til 1975 af min mor og jeg 
sammen. Den ene skete en aften, hvor vi kom kørende i vores personbil på en 
lille vej i nærheden af vores bolig. 

Inden vi drejer ned ad tilkørslen til vores bolig, ser vi længere henne ad den 
lille vej, lidt nede i en lavning, nogle unaturligt store, hvide, lysende lygter, 
ligesom fra en stor lastbil. Der er ingen lyde at høre. Vi finder dette lys 
mærkeligt, men tør faktisk ikke køre nærmere for at undersøge det. Det er ret 
mørkt og ret øde på det sted, så vi kører hjem. 

Den 3. observation skete en dag, også hen mod aften, hvor min mor og jeg 
kom kørende i vores personbil ned ad tilkørslen til vores bolig. Pludselig ser vi 
en lysende rød kugle flyve rykvis, hurtigt og uden lyd i samme retning, som vi 
kører. Vi iagttager selvfølgelig dette syn, så længe vi kan, inden kuglen 
forsvinder og undrer os selvfølgelig over det. 

Hilsen Midtjyden" 


Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 










